Halvparten av norske kvinner vil ha behovsprøvd barnetrygd
Det er faktisk en mye større andel menn som vil beholde dagens ordning hvor alle får barnetrygd. Det viser en meningsmåling som Infact har utført for VG, hvor 1003 personer er spurt om barnetrygd bør gjøres behovsprøvd avhengig av inntekt, eller om det fortsatt bør være en generell ordning for alle.Her er hovedtallene fra svarene: * 46 prosent mener dagens ordning med barnetrygd til alle bør videreføres. 40 prosent mener den bør behovsprøves. 15 prosent vet ikke. * 49 prosent av mennene svarer at de vil beholde dagens generelle ordning hvor alle får barnetrygd. 37 prosent av de spurte mennene svarer at den bør behovsprøves ut i fra hvor mye du tjener. 14 prosent vet ikke. * Men kvinnene er langt mer interessert i en ny politikk på dette feltet: 42 prosent støtter en videreføring av dagens ordning, mens like mange ønsker at det skal behovsprøves.– Barnetrygden er veldig innarbeidet og vanligvis er prosentandelen som vil gi fra seg et gode, lavt. Men her er det nok et fordelingshensyn som slår inn, sier Infact-sjef Knut Weberg: Det har i det siste vært fokus på at det er på tide å ta barnetrygden fra de rike, slik at man i større grad kan gi pengene til de som trenger det mest. Det er utgangspunktet for forslaget som fremmes på Venstres landsmøte, som åpner fredag, og som deres talsmann, Abid Raja, har tatt til orde for. Weberg sier han tror det er en viktig årsak til at kvinner i større grad vil ha en behovsprøving.– Det gjenspeiler nok at kvinner tjener dårligere enn menn, og i større grad ønsker fordeling. Han sier de i denne undersøkelsen ikke har spurt om hva folk tjener. Her er noen andre funn fra underlagsmaterialet: * Det er faktisk i Venstre de fleste ønsker behovsprøving: 53 prosent mot 28 prosent som vil beholde dagens ordning. I Ap er fordelingen 41 prosent som vil ha behovsprøving, 45 prosent vil beholde en generell ordning. Fremskrittspartiet er delt på midten, mens det er 42 prosent for behovsprøving i Høyre, mens 46 prosent vil beholde dagens ordning.I SV, Senterpartiet og Rødt er det stort flertall for å beholde dagens ordning, mens det er stort flertall for behovsprøving i De Grønne. I verdipartiet KrF er det faktisk flere som ønsker endring: 46 prosent ønsker behovsprøving mens 40 prosent vil beholde dagens ordning. * Aldersmessig er det interessant å se at det er de yngste mellom 18 og 29 år, som vil beholde dagens ordning: 47 prosent vil beholde den, 30 prosent vil behovsprøve. Mens det eksempelvis for de mellom 45 og 64 år er motsatt: 44 prosent vil beholde og 49 prosent vil behovsprøve. Men når det er såpass små forskjeller for et lite parti, skal man være forsiktig med overtolkning.Venstres Abid Raja synes det er en god måling å ta med seg inn i landsmøtesalen. – Dette viser bare at tiden er moden for en reform. Det er mulig å bruke 5-6 milliarder av de 13 milliardene som utbetales i barnetrygd årlig, til en rekke tiltak som kan hjelpe de med dårligste ressurser; de som virkelig har behov for penger for å hjelpe barna sine gjennom barnehage og skole. Barne og likestillingsminister Solveig Horne (Frp) sier målingen er interessant. – Den viser at det ikke er massiv motstand mot behovsprøving. Vi har satt ned et utvalg som skal se på alle støtteordninger til familier. En vurdering av barnetrygden vil inngå som endel av det arbeidet.
Norske kvinner er splittet: 42 prosent vil beholde barnetrygden. 42 prosent vil behovsprøve den.